《三门行送刘学正赴陜州》
明代·邵宝

君不见黄河之水从西来，东行万里到陜郡，有石横亘势欲回。

万教禹凿三门开，百川风雨万壑雷。下孰为之挽，上孰为之推。

当时神禹何不一凿去，留此险阻胡为哉。玄敬为予言，神门在中人北际，鬼门居南不可济。

水争石斗两无情，地险万生难尽弃。乾坤万古一奇观，节宣亦为狂澜计，不然下此复有底。

柱山形如滟滪当江间，应愁一倒不复还。识者观风似观水，作人之道固如此。

寥寥古调数千年，青眼高歌对吾子。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。